### Resume

Med øje for fremme af hverdagscyklismen foreslås udvalgte dele af gågadesystemet i Vejle ændret, således at cykling tillades i et større omfang end i dag. Handlingen har til formål at forbedre cykelforbindelserne på tværs af midtbyen. Det er i dag tilladt at cykle i hele gågadesystemet i tidsrummet 19-09. Det foreslås at tillade cykling i [adresse], på [adresse], i [adresse] og i [adresse] mellem [adresse] og [adresse] på alle dage undtaget lørdage i tidsrummet 10-17. Herudover kan tidsrummet for cykling i [adresse] og Flegborg udvides tilsvarende. Der ønskes udvalgets stillingtagen til, om der skal arbejdes videre med forslaget om øget cykling i udvalgte dele af gågadesystemet.

### Sagsfremstilling

For at fremme hverdagscyklismen i Vejle arbejder forvaltningen i øjeblikket med flere opgaver i relation til det overordnede net af cykelforbindelser i Vejle midtby. Det er bl.a. i forbindelse med udarbejdelsen af det grønne tillæg til mobilitetsplanen og forbedring af cykelforholdene i [adresse]. Senest er der arbejdet på et projekt for forbedring af krydsningen af [adresse] ved [adresse] og [adresse], som Teknisk Udvalg tidligere har afsat midler til i forbindelse med udmøntningen af trafiksikkerhedsplanen.

De igangværende opgaver har givet anledning til drøftelse af cykling i udvalgte dele af gågadesystemet, der generelt er attraktive gader at cykle i, når mængden af gående er lille. I dag er det tilladt at cykle i hele gågadesystemet på alle dage i tidsrummet 19-09. Det tidsrum kan, med tanke på øget cykling, udvides udvalgte steder og dermed indgå som en mere central del af det overordnede net af cykelforbindelser i midtbyen.

Særligt gågaden i [adresse] er mindre befærdet og skaber en vigtig forbindelse mellem Vesterbrogade-Skovgade-Gormsgade og Nørretorv-Dæmningen. I 2019 blev den signalregulerede fodgængerovergang på Dæmningen ved [adresse] udvidet med et dobbeltrettet cykelstiforløb på tværs af Dæmningen. Udbygningen af signalanlægget havde til formål at give cyklister på Dæmningen bedre adgang til og fra [adresse], men ophører idag på [adresse]. I den anden ende af [adresse] er der planlagt forbedring af krydsningen for cyklister på [adresse] og [adresse], hvilket vil give cyklisterne øget fremkommelighed på tværs af vejfirkanten. Ved at øge tidsrummet for cykling i [adresse] kan der skabes en god kobling og attraktiv cykelforbindelse mellem Gormsgade-Vesterbrogade-Skovgade og Nørretorv-Dæmningen.

På forrige udvalgsmøde d. 31. oktober besluttede Teknisk Udvalg desuden at igangsætte en prøvehandling vedr. etablering af kantbaner for cyklende i [adresse]. For at skabe en god forbindelse mellem [adresse] og Dæmningen foreslås tidsrummet for cykling i gågaden ligeledes udvidet i [adresse] og på [adresse] over åen til [adresse]. Dermed opnås der en større sammenhæng i det overordnede net af cykelforbindelser. Det kan desuden overvejes at inkludere gågaderne på [adresse] og i [adresse], hvormed der skabes endnu en forbedret cykelforbindelse på tværs af byen. Gågadesystemet er i krydsningen mellem Flegborg-Torvegade-Vissinggade mere befærdet end på strækningerne længere mod nord.

Det foreslås at tidsrummet for cykling ændres således at der tillades cykling i [adresse], på [adresse], i [adresse] og i [adresse] mellem [adresse] og [adresse], samt på [adresse] og i [adresse], på alle dage undtaget lørdage i tidsrummet 10-17. Ændringerne af tidsrummet for tilladt cykling i gågaderne vil omfatte opsætning af nye undertavler til den eksisterende afmærkning af gågaderne omkring de berørte gader. Der gennemføres desuden en indsats for at informere om ændringerne. I samme ombæring sættes der fokus på at kommunikere om at cykling i gågaden skal ske under hensyntagen til de gående. Jf. gågaderegulativet skal cyklister vige for og respektere gående og tilladt kørsel i gågaderne, hvilket fortsat vil være gældende. Da ændringen kun berører de mindre befærdede dele af gågadesystemet, vurderer forvaltningen at flere cyklende ikke vil forringe trafiksikkerheden nævneværdigt eller være til betydelig gene for gående. Det skal desuden bemærkes at erfaringerne for andre byer er, at cyklisterne tilpasser sig det lavere hastighedsniveau ved færdsel mellem gående og generelt udviser øget hensyn ved cykling i gågader.

Såfremt Teknisk Udvalg ønsker at der arbejdes videre med øgede muligheder for cykling i de nævnte dele af gågadesystemet igangsættes et samarbejde med Cityforeningen, ligesom Politiet skal høres. Ift. Cityforeningen vil tiltaget også blive brugt til et øget samarbejde om cykelparkering i tilknytning til gågadesystemet, samt en generel dialog om betydningen af cykling i gågaden.

I tilhørende bilag vises et oversigtskort med markering af de dele af gågadesystemet hvor tidsrummet for cykling foreslås udvidet.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Forbedring af cykelforholdene vil fremme særligt hverdagscyklismen. [adresse] klimaplan har to mål der vedrører dette: "Vækst i indbyggertal er afkoblet fra vækst i fossil transport" samt "25 % af ture kortere end 5 km foregår på cykel eller elcykel".

### Historik

Teknisk Udvalg behandlede den 31. oktober 2022 punkt nr. 238 Prøvehandling - forbedring af cykelforholdene i [adresse]. Ved i højere grad at give mulighed for cykling i dele af gågadesystemet vil cykelforbindelsen mellem [adresse] og Dæmningen forbedres.

Teknisk Udvalg behandlede den 27. oktober 2020 punkt nr. 215 Anlægsbevilling - Trafiksikkerhedsplan 2018-2021 - Handleplan 2021, hvor der bl.a. blev afsat midler til forbedring af krydsningen for cyklister på [adresse] ved [adresse].

### Teknik- og Miljødirektøren indstiller,

|  |  |
| --- | --- |
| at | der arbejdes videre med en udvidelse af mulighederne for cykling i gågaderne på [adresse], på [adresse], på den nordligste del af [adresse] og i [adresse], og |
| at | der arbejdes videre med en udvidelse af mulighederne for cykling i gågaderne på [adresse] og i [adresse]. |

### Beslutning

Godkendt, idet der indledes en proces og dialog med de handlende før iværksættelse af prøvehandlinger. At forvaltningen samtidigt arbejder videre med adfærdskampagner for cyklisterne. Prøvehandlingerne kan vare op til 12 måneder.